|  |  |
| --- | --- |
| **Témacsomag címe** | Mikszáth Kálmán: A néhai bárány |
| **Évfolyam** | 7. |
| **Szerző** | Csikó Szilvia |

|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**  Ismerjék és értsék a tanulók a novella műfaji sajátosságait!  Ismerjék és használják a mindennapi élethelyzetekhez, irodalmi olvasmányokhoz kapcsolódó véleményalkotás árnyalt kifejezésmódjait!  A kooperatív munkaforma során a diákok képviseljék a közös munkában a saját kulturális környezetükből és a református identitásunkból  származó értékeiket, segítsék egymást a különféle nézőpontok megismerésében!  Önálló, kreatív gondolataikat osszák meg társaikkal olyan módon, hogy az segítse a csoport közösséggé formálódását is!  Ismerjék meg A néhai bárány című alkotásban szereplő régies és idegen kifejezések pontos jelentését!  Kiemelt fejlesztési feladat továbbá az önálló ismeretszerzés, megismerés képességének fejlesztése, az irodalmi műveltség bővítése.  A szövegelemzés módszereinek gazdagítása szövegtani, retorikai és irodalomtörténeti ismeretek bevonásával.  További cél az önálló befogadás képességének fejlesztése, melynek következtében a tanulók tudatos olvasóvá és nyelvhasználóvá válnak. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| Perc  3 | **Előkészítés**  A tananyag feldolgozása kooperatív csoportmunkában történik, irányított csoportalakí-tással. A tervezés és a megvalósítás során is figyelembe vesszük az egyéni képességek közötti különbségeket, igazodunk a különböző tanulási stílusú tanulók igényeihez, azaz heterogén csoportokkal  dolgozunk.  A heterogén csoportalakítás és a kooperatív munka célja, hogy megvalósuljon a tanulás során az egymástól való tanulás. A gyengébbek számára lehetőséget teremt a felzárkózásra, a jobb képességűek tudása pedig mélyebbé és tartósabbá válik.  Célunk, hogy az együttműködésen  alapuló tanulásszervezés alapelvei érvényesüljenek, azaz  megvalósuljon a párhuzamos interakciók elve, az egyéni felelősség, az építő egymásra- utaltság és az egyenlő arányú részvétel. | A foglalkoztatás formáit a tanterem berendezése is segíti, ezért úgy kell kialakítani az elrendezését, hogy a kooperatív munkához megfelelő hely legyen, a tanulók akkor is értsék egymást, ha a feladatok megoldása során halkabban beszélnek. Ebben az esetben az óra megkezdése előtt U alakban helyezzük el a padokat.  Az osztályközösségen belül négy csoportot alakítunk ki, a tanulók ennek megfelelően foglalják el a tanteremben a helyüket.  Miután mindenki elfoglalja a helyét, a tanulók kiosztják a szerepkártyákat, azaz kijelölik a feladatfelelősöket. | A kitűzött célok eléréséhez digitális táblát és tableteket is használ a pedagógus. A kialakult rend szerint még az óra megkezdése előtt ellenőrzi az eszközök működését is.  A csoportok beosztását kivetíti a digitális táblára a TeamUp alkalmazás segítségével. Ez azért hasznos, mert lehetőséget teremt arra, hogy a tanári bejegyzésekkel formatív módon is értékelje a csapatok munkáit a pedagógus. Amennyiben nem állnak rendelkezésre az IKT eszközök, a tanár elhelyezi az asztalon a csoporttagok nevét tartalmazó kártyákat. | Kooperatív csoportmunka | digitális tábla  tanulói laptopok  vagy tabletek    névkártyák  a csapatok  számára  *1. számú melléklet:*  *szerepkártyák* | **Lehetséges flexibilitás:**  Az óra egyik fontos része az érvelési feladatot tartalmazó „12 dühös ember” elnevezésű feladat. Ehhez úgy rendezzük be a tantermet, hogy emlékeztessen egy bírósági tárgyalóteremre, ahol egymással szemben foglalhatnak helyet a vád és a védelem képviselői, középen pedig az „esküdtszék” tagjai, azaz a 12 dühös ember.  A tervezés során figyelembe vesszük, hogy technikai hiba esetén az IKT eszközöket nem tudjuk használni, ezért  minden feladatsort úgy állítsunk össze, hogy a papíralapú változat is rendelkezésre álljon.  A csoportalakításhoz használt alkalmazás:  <http://teamup.aalto.fi/>;  A TeamUp egy egyszerű alkalmazás, amellyel pár kattintással csoportokat alakíthatunk. Előnye, hogy akár névre szólóan is üzenhetünk a csoportoknak, ellenőrizhetjük munkájukat, javaslatokat tehetünk. Regisztráció szükséges a munka megkezdése előtt.  Az ehhez a tematikus egységhez tartozó tananyagok feldolgozása kooperatív csoportmunkában történik. Mindez azért fontos, mert jó lehetőséget teremt a szociális kompetenciák fejlesztésére és a református többlet megjelenítésre.  A csoportok összetétele állandó, de a feladat-felelősök változnak. Ezt a csoportok tagjai maguk döntik el a szerepkártyák elosztásakor. Az alkalmazásokhoz szükséges regisztrálás már korábban, a tematikus egység elején megtörténik. |
| 5 | **Ráhangolódás**  **Meglévő ismeretek aktiválása**  A ráhangolódás játékos feladatai elősegítik, hogy a tanulók előhívják, tudatossá tegyék az óra témájával kapcsolatos előzetes tudásukat, nézeteiket.  Célunk a tanulók belső aktivitásának kialakítása a témával kapcsolatban. | A tanulók belépnek  a www.learningapps.org oldalra, majd megoldják az ott található A novella című feladatot.  Az időfelelősök jelzik a csoportok tagjainak, ha lejárt  a feladat elkészítésére szánt idő, majd a szóvivők közlik a megoldásokat.  *Időkitöltő feladat:*  A magyar irodalomban a műfaj eredete többek között a protestáns prédikátorírók történetgyűjteményéig vezethető vissza. Ezek közé tartoznak Heltai Gáspár fabulái is. A tanulók feladata, hogy cím szerint felsoroljanak minél több fabulát. | A tanár kivetíti a digitális táblára A novella című tankocka elérhetőségét.  Digitális eszközök hiánya esetén kiosztja a borítékokat, amelyek a novella és a regény műfaji sajátosságait tartalmazó cédulákat rejti. | kooperatív munkaforma | digitális tábla  tabletek  a feladat nyomtatott változata  technikai hiba esetére  a csoportok létszámának megfelelő  példányban | A feladat során használt tankocka linkje:  https://learningapps.org/4976879  Fontos, hogy a gyerekek tudják, mennyi ideig dolgozhatnak. Ebben az esetben a feladat megoldására szánt idő 3 perc, az ellenőrzésre és értékelésre pedig elegendő két perc. |
| 6 | **Kapcsolatok teremtése**  Az óraszakasz célkitűzései között szerepel a témához való személyes kapcsolódás feltárása.  A tanulók a meglévő ismereteiket aktiválják, ez lehetőséget teremt a tantárgyközi kapcsolatok  (hit- és erkölcstan, rajz és vizuális kultúra, történelem) bevonására is. | A csoportok belépnek a <https://bubbl.us/>  oldalra, majd fürtábrát készítenek az alkalmazás segítségével, melyben a címben szereplő szavak szerepelnek. A bibliai olvasmányélmények alapján leírják, hogy mire asszociálnak a bárány szóval kapcsolatban. A megoldásra szánt idő lejárta után a csoportok szóvivői bemutatják az elkészült fürtábrákat.  Egyszerre többen is dolgozhatnak együtt egy-egy térképen, így jól érvényesülhetnek a kooperatív munkaforma alapelvei.  A digitális eszközök hiányában csomagolópapírra rajzolják a fürtábrákat a gyerekek.  A szóvivők bemutatják az elkészült alkotásokat, majd kiemelik a közös szavakat. | A tanár kijelöli a feladatot, melynek lényege egy fürtábra elkészítése a címben szereplő szóval kapcsolatban.  A pedagógus a feladat ismertetése után koordinálja a csoportok munkáját, majd az elkészült fürtábrákat értékeli. | kooperatív  csoportmunka | digitális tábla  tablet  digitális eszköz hiányában csomagoló-  papír  és íróeszközök | A gondolattérkép-készítő olyan web 2.0-s eszköz, amely a fogalmak kapcsolódását, egymáshoz való viszonyát ábrázolja, segít az összefüggések értelmezésében, illetve a gondolatok, jelenségek és folyamatok megértésében. Segít a releváns információk kiemelésében, az adott téma megértésében. Lehetséges megoldások: Jézus, az áldozati szerep, szelídség, ártatlanság  További alkalmazások, melyekkel gondolattérképeket készíthetünk:  <http://www.mindmeister.com/>  <http://popplet.com/>  <http://www.mindomo.com/> |
| 2  4 | **Célkitűzés**  Célunk a tanulók informálása a tananyag témájáról. | A tanulók felírják az óra címét a füzetükbe. | A pedagógus közli a tanítási óra anyagát. | frontális munka | digitális tábla | A novella elolvasása otthoni feladat volt, házi feladatként jelöltük ki. |
| **Szókincsbővítés,**  **szómagyarázat**  Ennek a szakasznak az elsődleges célja, hogy a tanulók aktív szókincse gyarapodjon a novellában szereplő, ritkábban használt kifejezések megismerésével. | A Learningapps A néhai bárány  című tankockáját használva megkeresik az összetartozó párokat. | A pedagógus ismerteti a feladatot, majd a digitális táblára is kivetíti a tankocka elérhetőségét.  A feladatot követően a pedagógus értékeli a megoldásokat. | kooperatív csoportmunka  feladat-rally- val | digitális tábla  tabletek  digitális eszközök hiányában  a nyomtatott szöveg | A tankocka teljes képernyős linkje:  https://learningapps.org/4976753  A feladat-rally lényege, hogy a csoportok  egymással is versenyeznek. |
| 16  5  2 | **Jelentésteremtés grafikai szervezők felhasználásával**  **Reflektálás**  **dramatikus eszközök felhasználásával** | 1. csoport  Az első csoport tagjai jellem- és konfliktustérképet készítenek, amelyeken a szereplők főbb jellemvonásait rögzítik, majd a közöttük lévő konfliktusokat is jelölik.  *2. csoport*  A második csoport tagjai szófelhőt készítenek a Tagxedo alkalmazásával, melyben a műben szereplő mesei elemeket és számokat gyűjtik össze, majd ezek szerepét vizsgálják. A második szakaszban a realista elemeket gyűjtik össze.  A szóvivők bemutatják a csapatok által létrehozott alkotásokat, majd a szomszédos csapat koordinátorai értékelnek.  3. és 4. csoport  Érvelési gyakorlat: a védőbeszéd és a vádbeszéd elkészítése  A harmadik csoport feladata egy vádbeszéd elkészítése, amelyben Sós Pál bűnössége mellett érvelnek. A negyedik csoport egy védőbeszédet készít. Ha elkészültek, előadják. A többiek egy képzeletbeli esküdtszék tagjait képviselik. Ők döntik el, hogy ki volt a meggyőzőbb, ahogyan azt is, hogy felmentik-e a vádlottat. | A pedagógus ismerteti a  feladatokat, majd koordinálja a  csoportok munkáját.  A pedagógus ismerteti a feladatokat, majd koordinálja a csoportok munkáját.  A pedagógus ismerteti a feladatokat, majd koordinálja a csoportok munkáját.  A pedagógus a társértékelést követően értékeli a csoportok munkáját. Kiemeli a pozitívumokat, a sikereket, hangsúlyozza az elért eredményeket.  A fejlesztési követelményekkel összhangban formatív módon értékeli a pedagógus az életkornak megfelelő kommunikációt, a beszédpartnerekkel való együttműködés képességét, a másként vélekedők álláspontjának felfogását, tiszteletét, a saját vélemény megvédését, kreatív szövegalkotó tevékenységet. | kooperatív csoportmunka  grafikai szervezők  felhasználásá- val heterogén csoportokban  kooperatív munkaforma  szófelhő készítése  grafikai szervező  használatával | tabletek  digitális tábla  digitális eszközök hiányában  papíron dolgoznak a gyerekek | A szófelhő-készítőkkel az aktuális dokumentumunkban leggyakrabban előforduló szavakat emelhetjük ki. Többféle beállítás közül választhatunk, például megváltoztathatjuk a szavak színét, betűtípusát és a szavak elrendezését is. A feladat megoldása során használt alkalmazás:  <http://www.tagxedo.com/>  Ma már számos szófelhő-alkalmazás ismert, de érdemes arra figyelni, hogy olyat válasszunk, amelynél van magyar nyelvű változat, mert az ékezet hiánya gondot okozhat.  Lehetséges megoldások:  hét napig tart Ágnes nyomozása, hárman indulnak el a bárány és a láda megkeresésére, mesei motívum az elveszett kincs keresése, végül a legfiatalabb jár sikerrel  Tanulói produktum létrehozása előre meghatározott cél- és szempontrendszer alapján történik, a gyerekek által létrehozott alkotások jól megvilágítják egy adott témában szerzett tudásukat, jártasságukat és motiváltságukat. |
| **Rendszerezés,**  **rögzítés**  **Házi feladat kijelölése** | Tanári irányítással rendszerezik  az órán tanultakat a diákok  Házi feladat:  Kreatív feladat - választható témák:  Válasszatok ki egy szereplőt, majd írjatok egy levelet, amelyben az általatok kiválasztott szereplő beszámol a legjobb barátjának az eseményekről az ítéletet követően. | A pedagógus segíti, irányítja a rendszerezést, ellenőrzi a megértést.  A pedagógus kijelöli a házi feladatot, és közli az ehhez kapcsolódó határidőt. | egyéni feladat |  | :A  gyorsabb. |
| 2 | **Tanulói reflexiók összegyűjtése**  oktatók mu3 | A tanulók megfogalmazzák az órával kapcsolatos reflexióikat.  Amennyiben rendelkezésre állnak a digitális eszközök, akkor a digitális faliújságon helyezik el a bejegyzést, amelyhez a Linoit alkalmazást használják.  Digitális eszközök hiányában kilépőkártyával történik a tanulói reflexiók összegyűjtése. | A pedagógus összegyűjti  a tanulók reflexióit az órával kapcsolatban. | egyéni feladat | digitális eszközök hiányában papíralapú  kilépő-  kártyát használunk  *2. számú melléklet: kilépő kártyák* | Tanulói reflexiók összegyűjtésére jól használható alkalmazás a Linoit,a digitális faliújság  <http://en.linoit.com/> |